Merike Saks	Teie: 12.09.2025 nr 7-6/3796-2	
Rahandusministeerium	
	
 	Meie: 01.10.2025 nr 1-12/935 - 3	

	

	
Vabariigi Valitsuse omandireformi reservfondist raha taotlemine		

Austatud Merike Saks	

Rahandusministeerium on 12.09.2025 saatnud Tallinna Linnavalitsusele kirja, milles soovib 27.08.2025 taotluse „Vabariigi Valitsuse omandireformi reservfondist raha taotlemine“ (kiri nr 1-12/935 - 1) sisu täpsemat selgitamist. 

Vabariigi Valitsuse 15. augusti 2024 korralduse nr 167 „Raha eraldamine Vabariigi Valitsuse omandireformi reservfondist“  juures oleva seletuskirja alusel planeeriti eraldatava toetuse summaga alustada ja lõpule viia toimikute korrastamine ning Tallinna Linnaarhiivile üleandmine 2024-2025 aastate jooksul. Planeeritud oli palgata lisaks ühele Tallinna Linnavaraametis arhiveerimistöödega tegelevale arhivaarile täiendavalt töövõtulepinguga töötaja üheks aastaks brutotöötasuga 1 500.00 eurot kuus, tööandja kuluga kokku 24 084.00 eurot. 

Paraku kulude optimeerimise ja tööprotsesside efektiivsemaks muutmise eesmärgil koondati 31.12.2024 seisuga arhivaari töökoht ning tööülesanded suunati linnavaraameti üldosakonna dokumendi haldurile. Sellest tulenevalt teostatakse alates 12.2024 Tallinna Linnavaraametis toimikute korrastamist ühe võlaõigusliku lepingu alusel töötava arhivaariga, kelle tööd on võimalik tasustada kuni 2025. aasta lõpuni eelnevalt reservfondist eraldatud toetusest. 

Tulenevalt eelnevast on Tallinna Linnavaraamet saanud arhiveerimistöid  teostada  alates 12.2024 ühe töövõtulepinguga töötajaga. Millest tulenevalt on vahemikus 12.2024 – 07.2025 linnavaramet korrastanud 3 512 toimikut. 2025. aasta lõpuks planeeritakse korrastada veel 
2 488 toimikut ning 2026. aastal jääks veel korrastada 5 676 toimikut.

Eraldatud toetusega planeeriti katta 11 676 toimiku korrastamine juhul, kui arhiveerimistöödega tegeleks kaks töötajat (Tallinna Linnavaraameti arhivaar ja töövõtulepinguga töötaja tööandja kuluga aastas kokku 48 168 eurot). Ühe toimiku korrastamise tasuks kujuneb sellisel juhul 4.2 eurot. Toimikute korrastamise kulu kahekordistumist ei ole toimunud, vaid töid on teostatud planeeritust väiksema tööjõuga ehk ühe töötajaga. Täiendava tööjõu kaasamise puudumine pikendas ettenähtud tööde lõpuleviimise tähtaega.
Tallinna Linnavalitsuse 17.06.2024 taotlusega (kiri nr 1-12/748-1) taotleti Vabariigi Valitsuse omandireformi reservfondist Tallinna linnale tagastamatu toetusena 60 764.20 eurot omandi- ja maareformi menetluste kohta koostatud toimikute arhiveerimise ja korrastamisega seotud kulude katmiseks 2024.-2025. aastal ning Vabariigi Valituselt otsuse alusel saadud toetuse summa reservfondist oli 32 306.20 eurot, mis jagunes ühe täiendava arhivaari töötasuks summas 24 084.00 eurot ja toimikute kaante soetamiseks 8 222.20 eurot. 

Toimikukaante soetamiseks eraldatud summa arvestuses oli 2024. aastal arvestatud ühe toimiku maksumuseks 0.70 eurot. Tulenevalt hindade kallinemisest alates 2025. aastast on ühe toimikukaane keskmine hind 1.15 eurot. Tallinna Linnavaraamet on 08.2025 seisuga soetanud  4 939 toimikute kaant kogusummas 5 425.44 eurot. 2024. aastal toimiku kaante soetamiseks eraldatud summast on võimalik veel soetada 2 534 toimiku kaant eeldatavas summas 
2 797.18 eurot. Kuivõrd mahukamad toimikud ühte köitesse ei mahu, on köidete arv toimikute arvust veelgi suurem. Enne toimikute korrastamist on raske prognoosida köidete täpset arvu ning ka  korrastamise käigus on ilmnenud, et paljude toimikute maht on selline, et materjal tuleb jagada mitmeks köiteks. 

Tulenevalt eelnevast korrigeerime Tallinna Linnavaraameti taotlust toimikute korrastamisega soetud kulude katmiseks 2026. aastal. 
Õigusvastaselt võõrandatud vara tagastamise toimikute korrastamise kulud 2026 aastal on järgmised:
-	ühe toimiku korrastamise tasu 4,2 eurot;
-	ühe toimiku kaane hind 1,15 eurot.
	
Linnavaaraameti üldosakond	Arhiveeritavate toimikute arv 	Taotletav toetus 	Ühe toimiku arhiveerimise kulu	
Toimiku korrastamine	5 676	 23 839.20 €	4.20 €	
Toimikute kaaned	4 273	 4 913.95 €	1.15 €	
KOKKU:	 	 28 753.15 €	5.35 €	
	
Eraldatava toetuse summaga planeeritakse lõpule viia toimikute korrastamine ning Tallinna Linnaarhiivile üleandmine 2026 aasta jooksul.

	
Lugupidamisega	

	
	
(allkirjastatud digitaalselt)	
Margot Roose	
abilinnapea

	
		
Merle Koppel 
640 4529, merel.koppel@tallinnlv.ee